《双庙》
宋代·刘子翚

无复连云战鼓悲，英风凛凛在双祠。
气吞骄虏方张日，恨满孤城欲破时。
幽鸟自啼檐际树，夕阳空照路傍碑。
平生不作脂韦意，倚棹哀吟两鬓丝。

作者简介：刘子翚（huī）（1101～1147）宋代理学家。字彦冲，一作彦仲，号屏山，又号病翁，学者称屏山先生。建州崇安（今属福建）人，刘韐子，刘子羽弟。以荫补承务郎，通判兴化军，因疾辞归武夷山，专事讲学，邃于《周易》，朱熹尝从其学。著有《屏山集》。